ਦੁਰਯੋਧਨ
  ਦੁਰਯੋਧਨ (ਸੰਸਕ੍ਰਿਤ: दुर्योधन) ਨੂੰ ਸੁਯੋਧਨ ਦੇ ਨਾਮ ਨਾਲ ਵੀ ਜਾਣਿਆ ਜਾਂਦਾ ਹੈ ਜੋ ਕਿ ਹਿੰਦੂ ਮਹਾਂਕਾਵਿ ਮਹਾਂਭਾਰਤ ਦਾ ਪਾਤਰ ਹੈ। 100 ਕੌਰਵ ਭਰਾਵਾਂ ਵਿਚੋਂ ਦੁਰਯੋਧਨ ਸਭ ਤੋਂ ਵੱਡਾ ਸੀ। ਉਹ ਹਸਤਿਨਾਪੁਰ ਰਾਜ ਦੇ ਰਾਜਾ ਧ੍ਰਿਤਰਾਸ਼ਟਰ ਅਤੇ ਰਾਣੀ ਗੰਧਾਰੀ ਦਾ ਪੁੱਤਰ ਸੀ। ਕੂਰੂ ਰਾਜ ਦੇ ਰਾਜਕੁਮਾਰਾਂ ਵਿਚੋਂ ਸਭ ਤੋਂ ਵੱਡਾ ਹੋਣ ਦੇ ਨਾਤੇ ਇਹ ਹਸਤਿਨਾਪੁਰ ਰਾਜ ਦਾ ਉਤਰਅਧਿਕਾਰੀ ਰਾਜਕੁਮਾਰ ਵੀ ਸੀ ਪਰ ਉਹ ਆਪਣੇ ਚਚੇਰੇ ਭਰਾ ਯੁਧਿਸ਼ਟਰ ਤੋਂ ਛੋਟਾ ਸੀ। ਕਰਨ ਦੁਰਯੋਧਨ ਦਾ ਸਭ ਤੋਂ ਨਜ਼ਦੀਕੀ ਮਿਤਰ ਸੀ। ਪਾਂਡਵਾਂ ਨੂੰ ਹਸਤਿਨਾਪੁਰ ਤੋਂ ਬਾਹਰ ਕੱਢਣ ਲਈ ਕਰਨ ਦੁਆਰਾ ਵੈਸ਼ਨਵ ਯੱਗ ਕਰਨ ਵਿਚ ਪ੍ਰਮੁੱਖ ਭੂਮਿਕਾ ਨਿਭਾਈ।